
Imam četrdeset i tri godine i bolesna sam, a neka je hvala Allahu na svemu. Naime, uvijek imam povišen krvi pritisak, bolujem od teškog oblika dijabetesa i od teške upale perifernog nervnog sistema. I premda uzimam lijekove, imam velikih poteškoća zbog tih bolesti. Moje pitanje glasi: kad se probudim na sabah-namaz, uzimajući ***[abdest](https://pitajucene.com/search/Abdest/questions/ "Pretraži pitanja o abdestu")*** osjetim veliku bol u rukama i nogama, a pogotovu u nožnim prstima, pa je li mi dozvoljeno da, umjesto pranja, potarem po nogama vlažnom rukom?


* 
* 
* 
* 
* 
* 
* 

 
Ako mi smeta hladna voda mogu li uzeti tejemum?

Hvala i zahvala pripadaju Svevišnjem Allahu! Koristimo se ovom prilikom da zamolimo Svemogućeg Allaha da vas izliječi. Na pitanje koje ste postavili možemo odgovoriti s nekoliko aspekata.


Prvo, budući da nas je Allah, dželle šanuhu, obavezao uzimanjem abdesta za ***[namaz](https://pitajucene.com/search/Namaz/questions/ "Pretraži pitanja o namazu")***, dužni smo ***[abdest](https://pitajucene.com/search/Abdest/questions/ "Pretraži pitanja o abdestu")*** uzeti vodom i nemamo pravo pribjeći uzimanju tejemuma, odnosno potiranju po udovima sve dok ih možemo oprati. Ako čovjeku smeta hladna voda, ugrijat će je i njome uzeti abdest. Članovi Stalne komisije za izdavanje fetvi rekli su: “Obveznik je dužan zimi uzeti abdest ako ima pomoću čega ugrijati vodu, i nije ispravno da u tom slučaju uzme ***[tejemum](https://pitajucene.com/search/tejemum/questions/ "Pretraži pitanja o tejemumu")***.” (*Fetavel-ledžnetid-daima*, 5/370, 371) Šejh ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")*** kazao je: “Ako čovjek može ugrijati vodu, odnosno ako mu uzimanje abdesta hladnom vodom neće naškoditi, mora uzeti abdest.” (*Fetava nurun aled-derb*, 5/344)


Drugo, kad je riječ o uzimanju abdesta, noge se moraju oprati, te nije dovoljno da se po njima potare, utoliko jer je Allah, dželle šanuhu, naredio pranje nogu. Međutim, ukoliko vam pranje nogu smeta, i zbog toga se pogoršava vaše zdravlje, možete ugrijati vodu i njome uzeti abdest; možete, također, u toku dana uzeti abdest i odmah obuti čarape, te po čarapama, umjesto pranja nogu, potirati dvadeset i četiri sata, a možete noge oprati samo jednom, a ne tri puta, jer se dijelovi tijela prilikom uzimanja abdesta moraju oprati samo jednom. A Gospodar najbolje zna, On je Znalac svih tajni.


Odgovor preuzet sa stranice islamqa, pod nadzorom šejha ***[Saliha Munedžida](https://pitajucene.com/search/Muned%C5%BEd%C5%BEid/answers/ "Pretraži odgovore od Saliha Munedžida")***


<https://islamqa.info>


